1960 בברית המועצות

1960 בברית המועצות הייתה שנה בה נחגגה השנה ה-43 למהפכת אוקטובר.

הנהגה 
 ראש הממשלה – ניקיטה חרושצ'וב. 
 יושב ראש הסובייט העליון של ברית המועצות – קלימנט וורושילוב (עד 7 במאי), ליאוניד ברז'נייב מ-7 במאי.
 המזכיר הראשון של המפלגה הקומוניסטית – ניקיטה חרושצ'וב.

אירועים בולטים 
בהתאם להחלטת הממשלה בשנת 1954 החלה מערכה רחבה של הכנה לעיבוד חקלאי של אדמות בקזחסטן, סיביר, ודרום אורל בשטח של אלפי קילומטרים ריבועים. המערכה הסתיימה רק בשנת 1961. במהלכה כ-6 מיליון רוסים ואוקראינים עברו להתגורר בקזחסטן. במבצע זו הושקעו כ-20% מכלל ההשקעות של ברית המועצות בחקלאות באותן שנים. התוצאות תחילה היו מעודדות ותפוקת הדגנים גדלה בהיקף משמעותי, אך ההשפעה האקולוגית של הנעשה הייתה כבדה מאוד. במרוצת השנים הופסק עיבוד חקלאי של חלק גדול מהאדמות.

 14 בינואר – פיזור משרד הפנים הסובייטי. כל הסמכויות הועברו למשרדי הפנים של הרפובליקות הסובייטיות.
 15 בינואר – התקבל חוק על צמצומים בצבא. כ-1.2 מיליון אנשים שוחררו מהשרות.
 17 בינואר – כתוצאה ממזג אוויר קשה באזור איי קוריל גוררת עם 4 אנשי צוות השתחררה ויצאה לים הפתוח. הגוררת נמצאה רק לאחר 49 ימים על ידי אוניית צי ארצות הברית. הימאים טופלו והוחזרו לברית המועצות.
 18 בינואר – מצרים הודיעה על כך שבניית השלב השני של סכר אסואן יבוצע על ידי הסובייטים.
 20 בינואר – ניסוי מוצלח של טיל בליסטי מסוג R-7A
 5 בפברואר – אנסטאס מיקויאן פתח את התערוכה הסובייטית בקובה.
 5 בפברואר – פתיחת אוניברסיטה של ידידות העמים במוסקבה. האוניברסיטה מיועדת לסטודנטים מחוץ לברית המועצות.
 10 בפברואר – ניקיטה חרושצ'וב יצאה לביקור רשמי בהודו, אינדונזיה ובורמה.
 23 בפברואר – ניקיטה חרושצ'וב יצאה לביקור בצרפת. במהלך הביקור נחתמו הסכמים בנושא שיתוף פעולה מדעי.
 אפריל – מנהיגי סין הקומוניסטית מותחים ביקורת על המדיניות הסובייטית.
 7 במאי – ליאוניד ברז'נייב מונה לתפקיד יו"ר הסובייט העליון (נשיא המדינה).
 9 במאי – לציון 15 שנים לניצחון על גרמניה בלנינגרד נחנכה אנדרטה בבית הקברות פיסקריובסקויה.
 12 במאי – מנהיגי ברית המועצות הזמינו את מנהיגי סין לביקור במוסקבה. הפנייה לא מתקבלת.
 מאי – עונש מוות הורחב גם לפשעים בתחום הכלכלי.
 1 במאי – כוחות ארטילריה סובייטים מצליחים ליירט מטוס ריגול אמריקני מסוג לוקהיד U-2 מעל שמי ברית המועצות סמוך להרי אורל בעת איסוף מודיעין. הטייס שהיה על המטוס, פרנסיס גארי פאוורס, נשבה בידי חבורת כפריים רוסיים שהסגירו אותו לשלטונות הסובייטים. התקרית נודעה כמשבר מטוס הריגול U-2.
 15 במאי – תוכנית ספוטניק: הלוויין ספוטניק 4 משוגר בהצלחה לחלל על ידי ברית המועצות.
 16 במאי – ראשי מדינות ברית המועצות, ארצות הברית, צרפת ובריטניה נפגשו בפאריס. ניקיטה חרושצ'וב מנצל את ההזדמנות ודרש מדווייט אייזנהאואר התנצלות פומבית והבטחה שמטוסי ארצות הברית יפסיקו להיכנס לתחום האווירי של ברית המועצות.
 29 ביוני – בעיתון הרשמי הסיני נמתחת ביקורת גלויה על מדיניות ברית המועצות.
 יולי – ברית המועצות החליטה על ביצוע רכישות גדולות של סוכר מקובה. ניקיטה חרושצ'וב מזהיר את ארצות הברית מפלישה לקובה.
 1 ביולי – המלחמה הקרה: מטוס קרב סובייטי מסוג מיג-15 אשר טס מצפון למורמנסק שברוסיה באזור ים ברנץ, מיירט מטוס ריגול אמריקני מסוג "RB-47 Stratojet". ארבעה קצינים בחיל האוויר האמריקני נהרגו באירוע ושני ניצולים נשבו על ידי הכוחות הסובייטים.
 15 ביולי – ברית המועצות תומכת במשטר של פטריס לומומבה בקונגו.
 19 ביולי – ברית המועצות מגנה כוונת ארצות הברית להציב בשטח גרמניה טילי פולאריס.
 13 באוגוסט – העיתון הרשמי הסיני מפרסם מאמר מערכת שני לגנות מדיניות ברית המועצות.
 17 באוגוסט – המלחמה הקרה: משפטו של הטייס האמריקני השבוי פרנסיס גארי פאוורס מתחיל במוסקבה.
 18 באוגוסט – כל היועצים הסובייטים בתחום הטכני והצבאי מוחזרים מסין.
 18 באוגוסט – הרחבת גבולות העיר מוסקבה. מעתה הגבול הרשמי של העיר – כביש הטבעת. כתוצאה מכך מספר יישובים שבאופן לא רשמי כבר היו חלק מהעיר נכללים בה באופן רשמי.
 19 באוגוסט – תוכנית ספוטניק: ברית המועצות משגרת לחלל את החללית ספוטניק 5 אשר הכילה על סיפונה את הכלבים בלקה וסטרלקה (משמעות השמות ברוסית "סנאי" ו"החץ הקטן"), 40 עכברים, 2 עכברושים ומגוון צמחים. החללית חזרה בהצלחה לכדור הארץ למחרת ובכך הפכה החללית לכלי הטיס הראשון שהחזיר בעלי חיים לכדור הארץ בבטחה ממסלול בחלל.
 19 באוגוסט – המלחמה הקרה: במוסקבה, הטייס האמריקני השבוי פרנסיס גארי פאוורס נידון ל-10 שנות מאסר בעוון ריגול.
 25 באוגוסט – ברית המועצות מגנה באופן רשמי את מדיניות של סין.
 27 באוגוסט – חתימת הסכם על בניית סכר אסואן.
 6 בספטמבר – מיטשל ומרטין, שני אנשי צבא ארצות הברית אשר מתמחים בתחום ההצפנה, הצהירו על עריקותם והצטרפותם לכוחות הסובייטים במהלך מסיבת עיתונאים במוסקבה.
 23 בספטמבר – ניקיטה חרושצ'וב הגיע לניו יורק על סיפון אוניית הצי הסובייטי על מנת לנאום בעצרת האומות המאוחדות.
 27 בספטמבר – הפעלת מרכז לתקשורת לטווח ארוך בחצי האי קרים. המרכז מיועד לקשר ים לוויינים וגשושיות. נמצא בשימוש עד היום.
 10 באוקטובר – שיגור ראשון של חללית באמצעות משגר "מולניה" (ברק). המשגר היה בניצול כ-50 שנים ובאמצעותו בוצעו מאות שיגורים מוצלחים של חלליות לא מאוישות.
 10 באוקטובר – כינוס נציגי המפלגות הקומוניסטיות במוסקבה. למרות חילוקי הדעות עם סין ואלבניה, הוועידה פרסמה הודעה משותפת.
 12 באוקטובר – המלחמה הקרה: לאחר שנאם בעצרת האומות המאוחדות ראש ממשלת ברית המועצות ניקיטה חרושצ'וב מכה עם הנעל שלו על השולחן במהלך פגישה של העצרת הכללית של האו"ם במחאה על הדיון שהתקיים בנושא המדיניות שצריכה להינקט כלפי ברית המועצות ומזרח אירופה.
 13 באוקטובר – ברית המועצות מודיעה באופן רשמי על ביטול ביקור בקוריאה הצפונית. הדבר מרמז על מתח בין המדינות.
 24 באוקטובר – אסון נדלין: טיל בליסטי גדול מסוג R-16 מתפוצץ בבסיס החלל קוסמודרום בייקונור שבקזחסטן. באירוע נהרגו לפחות 200 בני אדם.
 6 בנובמבר – פתיחת הרכבת התחתית של קייב, זה הרכבת התחתית השלישית בערי ברית המועצות.
 12 בנובמבר – צוללת גרעינית סובייטת ראשונה המצוידת בטילים בליסטיים "K-19" נכנסה לשירות. 
 1 בדצמבר – ברית המועצות משגרת לחלל חללית המכילה בעלי חיים וצמחים במסגרת הכנות לשיגור אדם לחלל. בשל תקלה החללית עולה בלהבות בעת החזרה לכדור הארץ.

ללא מועד 
 תחילת ייצור של מקלט רדיו מסוג "ספידולה" במפעל ווא"פ בריגה. מקלט זה תפס פופולריות רבה בקרב אזרחי רבית המועצות ומדינות הגוש הקומוניסטי.
 תחילת ייצור מכונית פרטית מדגם זאפורוז'ץ במפעל למכוניות בעיר זפוריז'יה (באוקראינה של היום).

אירועי תרבות 
 החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
 סרט השנה: "סריוז'ה" (של גאורגי דאנליה),
 להלן מקבלי פרס לנין בתחום התרבות:
 מקסים רילסקי עבור סדרת ספרי שירה
 מירזו טורסון זדה עבור סדרת ספרי שירה
 מיכאיל שולוחוב עבור ספר חדש
 אלכסיי אדז'וביי וצוותו עבור סדרת כתבות על ביקור ניקיטה חרושצ'וב לארצות הברית
 סרגיי בונדרצ'וק עבור סרט "גורל של בן אדם"
 רומן קרמן וצוותו על סדרת סרטים דוקומנטריים
 דוד אויסטרך עבור הישגיו במוזיקה
 גאורגי סבירידוב עובר יצירה מוזיקלית

נולדו 
 26 בינואר – לאוניד פרפיונוב – עיתונאי רוסי
 6 בפברואר – איגור מטביינקו – מלחין רוסי
 21 במאי – ולדימיר סלניקוב שחיין סובייטי זכה ב-4 מדליות אולימפיות (מהם 4 זהב)
 12 באוקטובר – אלכסיי קודרין – מדינאי רוסי, שר האוצר

נפטרו 
 7 בפברואר – איגור קורצ'טוב, פיזיקאי סובייטי (נולד ב-1903)
 9 בפברואר – אלכסנדר בנואה, צייר רוסי ׁ(נולד ב-1871
 16 במאי – איגור גראבאר, צייר ופעיל חברתי רוסי וסובייטי (נולד ב-1871)
 30 במאי – בוריס פסטרנק, סופר סובייטי, חתן פרס נובל (נולד ב-1890)
 9 ביוני – סמיון לאבוצ'קין, מתכנן מטוסים סובייטי (נולד ב-1901)
 14 באוקטובר – אברם יופה, פיזיקאי סובייטי (נולד ב-1881)
 24 באוקטובר – מיטרופן נדלין, מרשל ברית המועצות  (נולד ב-1869)

קישורים חיצוניים 

שנות ה-1960 בברית המועצות